**הקוד האתי של הקמפוס הבין תחומי ע"ש ידלין**

**תשפ"ה**

**הקמפוס פועל על פי תו תקן בין לאומי מטעם יוניצף העולמית, וחוק זכויות התלמיד, והינו בית ספר המכבד זכויות ילדים וכפועל יוצא נכתב קוד אתי מיוחד עבור באי הקמפוס.**

**כללי התנהגות בקמפוס:**

כללי ההתנהגות שגובשו מחייבים את כל תלמידי הקמפוס בכל שעות היממה, ללא הבדל מגדרי. הקוד האתי נכתב בלשון זכר, ומופנה ומתייחס לכל מגדר.

יודגש כי כל התנהגות של תלמידים שאינה תואמת את תקנון הקמפוס, תרשם כהערכת התנהגות במערכת משו"ב, בצירוף פירוט האירוע הרלוונטי.

**במקרה של הפרת כללי התקנון צוות הקמפוס יפעל בדרכי תגובה, בהתאם** **לחוזר מנכ"ל "אקלים חינוכי מיטבי והתמודדות מוסדות חינוך עם אירועי אלימות וסיכון", ח' בסיון תשפ"ג, 28 במאי 2023.**

כללי התנהגות

1. תלבושת והופעה לבית הספר

* **יש להגיע לבית הספר בהופעה הולמת כפי שמוגדר בתקנון.**
* יש להקפיד על הגעה בחולצת בית ספר חלקה עם סמל בית ספר או סיכה או מדבקה, כשהם בצד השמאלי העליון של החולצה במשך כל יום הלימודים.
* בלבוש סווצ'ר עליון, ניתן להגיע גם בסווצ'רים שאינם חלקים, עם סמל בית ספר או סיכה או מדבקה, כשהם בצד השמאלי העליון של הסווצ'ר במשך כל יום הלימודים, על הבגד העליון.
* יש לנעול נעליים/סנדלים החובקות את כף הרגל כולל סגירה מאחור (מסיבות בטיחותיות).
* בימי חג ומועד - **יש להגיע בחולצה לבנה עם סמל בית ספר**.
* ההגעה לבית הספר, לאירועים מחוץ לבית ספר, טיולים ופעילויות במסגרת בית הספר תהיה בהופעה מסודרת, הולמת ומכובדת, ב**חולצה עם סמל בית הספר**.
* יש ללבוש חצאית / מכנסיים, ללא קרעים חושפי עור.
* מכנסים קצרים או חצאית באורך מכבד המגיע מינימום עד אמצע הירך.
* חולצות בעלות שרוול ללא קרעים חושפי עור, המגיעות עד חגורת המכנסים.
* **הגעה לשעורי חינוך גופני תכלול**: מכנסים ללא כפתורים ו/או רוכסן, ללא קרעים, באורך מלא או עד אמצע הירך, נעלי ספורט, בקבוק מים מלא, שער אסוף, עגילים ארוכים לא יתקבלו בשיעור.
* **הגעה לסדנאות ולחממות ופעילויות חוץ בית ספריות תכלול: נעליים סגורות,** מכנסים ללא קרעים באורך מלא או עד אמצע הירך בהתאם לעונה. יש לשמור כללי הבטיחות בהתאם להנחיות.
* **יציאה לסיורים, פעילויות חוץ בית ספריות וטיולים**: הציוד הנדרש בהתאם להנחיות, תלבושת בית ספרית תקנית, נעליים סגורות, כובע ובקבוק מים.

1. כללי התנהגות בשיעורים

* **זכותו של כל תלמיד ללמוד באווירת לימודים נאותה, כל התנהגות המפריעה למהלך התקין של השיעור תטופל באופן משמעתי.**
* **התלמידים חייבים להשתתף באופן סדיר בכל השעורים והפעילויות המתקיימות בבית הספר ומחוץ לבית הספר, על פי מערכת השעות ותכנית הלימודים, לרבות מופעים, סיורים, טיולים ועוד. היעדרות מפעילות תאושר בצירוף אישור רפואי בלבד או מיון לצה"ל.**
* **אין לצאת מכל מרחב למידה ו/או משטח בית הספר לפני סיום יום הלימודים, ללא אישור בכתב וחתום מאיש צוות חינוכי והמזכירות.**
* ניתן לצאת מהשיעור לשירותים באישור המורה בלבד ולחזור בזמן סביר.
* יש לקבל את פני המורה על פי הכללים שנקבעו על ידי המורה המלמד, יש להישמע להוראות המורה בכיתה בזמן השיעור.
* יש להקפיד על תפקוד לימודי (הבאת ציוד והוצאתו מהתיק, הקשבה ולמידה, השתתפות בדיון בכיתה ברשות המורה ובאופן מכבד, ביצוע מטלות).
* תלמיד שיפריע במהלך השיעור, יוזהר על ידי המורה. במקרה שהתלמיד לא נשמע לאזהרה תירשם לתלמיד הפרעה במערכת "משו"ב".
* **האחריות להתעדכן בשינויים מוטלת על תלמידים שנעדרו מבית הספר באמצעות מערכת משו"ב, שח"ף וקלאסרום.**
* **תלמיד שנעדר מבית הספר מסיבה בריאותית או אישית, יודיע על כך מראש למנטור ויצרף אישורים בהתאם.**
* **שימוש בטכנולוגיה אישית מכל סוג שהוא, במשך זמן שיעור הינו באישור המורה המלמד בלבד, אך ורק לצרכים לימודיים בהתאם להנחיית המורה.**
* **יש לנהוג בכבוד ולהקפיד על תרבות דיבור ולשון נקייה בין כל באי בית הספר בשיעורים ובהפסקות.**

1. טוהר היבחנות

* מבחנים ו/או הערכות יכתבו בעט כחול/שחור ולא בעיפרון.
* במקרה של אי שמירה על נהלים תקנים בזמן היבחנות בבחינות פנימיות, תהיה הפחתת נקודות מציון הבחינה עבור כל תלמיד ששותף למהלך ו/או פסילת הבחינה. יתקיים בירור עם התלמיד והוריו. יודגש כי תלמיד שהפר את טוהר ההיבחנות מכל סיבה שהיא לא יורשה לגשת למבחן שיפור ציון ו/או מועד ב'.
* כל היבחנות היא אישית בלבד.
* אסור לדבר בזמן בחינה מכל סיבה שהיא.
* אסור להעביר ציוד בין תלמידים במהלך בחינה מכל סיבה שהיא.
* אסור להשתמש בטכנולוגיה אישית במהלך בחינה, ללא אישור מורה, מכל סיבה שהיא.
* חובה להכניס ציוד אישי מכל סוג שהוא לתוך תיק התלמיד, התיק יונח בכניסה לכיתה בתחילת הבחינה.
* תלמיד יוכל להיבחן במבחנים ו/או להשתתף בהערכה אחרת כלשהי, אך ורק אם התלמיד הגיע עם סמל בית ספר.
* נהלי טוהר הבחינות חלים על כל סוג הערכה שמתקיימת בקמפוס.

1. כללי התנהגות ושמירה על הרכוש בבית הספר

* **יש לשמור על רכוש בית הספר וניקיונו. תלמיד שייתפס מלכלך, באחריותו להחזיר את הסדר והניקיון כפי שהיו. תלמיד שימצא משחית את רכוש ביה"ס, הוריו יישאו בהוצאות התיקון וציונו בהתנהגות יושפע מאותו אירוע.**

**שלמות הציוד בכיתת הלימוד היא באחריות תלמידי הכיתה. במקרה שייגרם נזק לרכוש הכתה ולא יאותר גורם הנזק, ההתייחסות תהיה כיתתית.**

* **נקפיד לכבד את הסביבה בה אנו חיים: נצמצם את צריכת החשמל, נקפיד לא לבזבז מים ונייר, נשמור על הטבע, נשתדל להגיע לבית הספר בהליכה או ברכיבה על אופניים.**
* **רכיבה על כל כלי עם גלגלים מחייבת** חבישת קסדה **ומומלץ גם מגינים בהתאם להוראות החוק. לפיכך לא יתאפשר לילדים לצאת משערי בית הספר ללא חבישת קסדה.**
* **חל איסור מוחלט על רכיבה בשטח בית הספר על כל כלי עם גלגלים כגון: סקטבורד, קורקינט, אופניים, גלגליות, רולרסקייט וכו' (מטעמי בטיחות).**
* **נכבד ולא נשחית את הסביבות הלימודיות החוץ כיתתיות כמו פינות הישיבה, החצר, החממות, וכלל מרחבי בית הספר.**
* **רכוש הפרט בבית הספר: התלמידים אחראים לרכושם הפרטי. אין להשאיר בכתה ציוד אישי ללא השגחה. ביה"ס אינו אחראי לכל נזק או אובדן של רכוש הפרט.**
* **לוקרים אישיים: יש להימנע מהדבקת מדבקות וכל חפץ אחר על דלתות הלוקרים.**
* **במקרה של נזק לרכוש ו/או ציוד בית הספר, הורי התלמיד יחויבו בתשלום בגין הנזק.**
* **שירותים - שירותי בית הספר הם ברשות הכלל ולכן אסור לפגוע בציוד בשירותים, לרבות עישון מכל סוג שהוא בתאי השירותים, גרפיטי בקירות ובדלתות, הדבקת מדבקות ועוד.**
* **אין לעשן עישון מכל סוג שהוא בכל שטח בית הספר.**
* **איסור להכניס אלכוהול מכל סוג שהוא לשטח בית הספר.**
* **חל איסור על לעיסת מסטיקים בבית הספר.**

1. כללי התנהלות בהפסקות

* **יש להתנהג באופן נאות, על פי הכללים הנהוגים בשיעורים, בהפסקות ובכל פעילות בית ספרית.**
* **יש להישמע להוראות הצוות החינוכי גם אם ההוראות ניתנות על-ידי מורה שאינו מלמד את התלמידים באופן ישיר, ובכלל זה מורה תורן ומורה ממלא מקום.**
* בזמן ההפסקה התלמידים ימצאו מחוץ למבנה בית הספר בשטח החצר שהוגדר לצרכי הפסקה.
* לכלל תלמידי בית הספר - מותר השימוש במכשירי קצה דיגיטליים בחצר בית הספר במהלך ההפסקות בלבד. השימוש הינו באחריות התלמידים. יחד עם זאת, חל איסור מוחלט לצלם ולהקליט במהלך ההפסקות. מיד בתוך ההפסקה יש לכבות ולהכניס לתיק את הטלפון הנייד.
* אין להגיע עם ציוד ספורט מהבית. מורי החינוך הגופני יספקו ציוד מתאים להפסקות בית הספר, למעט ציוד טניס שולחן.
* יש להימנע מכניסה לחדר המנטורים ללא אישור.
* תלמידי כיתות י'-יא' יוכלו להזמין אוכל מבחוץ החל מהשעה 15:00.
* יש להביא בקבוק מים עשוי מתכת או פלסטיק בשימוש חוזר.
* יש להקפיד על שימוש ב"אריזה ירוקה": שקיות נייר, ניילון מתכלה, קופסאות בשימוש חוזר וכדומה.

1. כללי התנהלות בטקסים

כמוזכר לעיל, השתתפות בטקסים ובפעילויות פנים וחוץ בית ספריות היא חלק מתוכנית החובה של בית הספר. הנוכחות וכללי ההתנהגות בהם מחייבים על- פי כללי התקנון.

1. זכות האדם לכבוד, הזכות לפרטיות ולשם טוב

חל איסור מכל סוג שהוא לפגוע פגיעה מקוונת:

* אין להפיץ שמועות, להחרים או להתכתב בצורה פוגענית באמצעים הדיגיטליים השונים.
* חל איסור על הפצת תכנים פרטיים מביכים ומבזים, כולל צילומים או הקלטות.
* חל איסור צילום /הקלטה/תיעוד השיעור ללא הסכמה מראש של המורה ו/או המנהלת.
* חובת דיווח למנטור/רכז/מנהל בית על כל פרסום מביך ו/או מידע שיש בו פגיעה בכבוד אדם.

1. נוכחות, חיסורים ואיחורים

* יום הלימודים מתחיל בשעה 8:15, בשעות אפס השיעור יתחיל בשעה 7:30.
* התלמידים ימצאו במרחב הלמידה ויהיו מוכנים לשיעור בטרם הגעת המורה.
* על התלמיד להיות נוכח בכל השעורים והפעילויות בבית הספר המתקיימים בהתאם למערכת השעות השבועית ולוחות הזמנים.
* אי השתתפות בפעילות חברתית תירשם כהיעדרות. היעדרויות משיעורים עלולות להשפיע על ההערכה בהתאם ל"שיטת המנות". ראה סעיף "הערכת הישגי תלמידים".
* תלמיד שאינו מגיע לבית הספר מסיבות שונות, חייב להודיע על כך מראש למנטור.
* על תלמיד הנעדר מבית הספר חלה חובה להציג אישור מתאים מיד עם חזרתו ללימודים למנטור ולמורה המקצועי.

1. שעורי החינוך הגופני

* המעבר לאולם הספורט גאמי והיציאה ממנו, אפשרית רק בליווי המורה.
* כניסה למחסני ציוד באישור המורה לחינוך גופני.
* בתום שיעור או הפסקה פעילה יש להחזיר הציוד ספורט במלואו לאולם.
* במהלך שיעורי חינוך גופני התלמידים יאספו את השיער (ללא הבדלי מגדר).

1. הערכת הישגים והתנהגות

* בכל מקצוע התלמידים יקבלו מחוון הערכה המפרט את מרכיבי ההערכה / ציון סופי.
* **מועד ב'** - למבחן יינתן רק בהיעדרות המגובה בהצגת אישור רפואי או שנעדרו בשל ייצוג בית הספר או מיון בצה"ל.
* **שיפור ציון** - תלמיד המבקש לשפר ציון, יוכל לגשת למועד שיפור ציון, פעם אחת במחצית בכל מקצוע ליבה (מתמטיקה, אנגלית, עברית, מדעים), בהתאם להחלטת המורה. התלמיד נדרש להירשם מבעוד מועד בהתאם להנחיות המורה. הציון שיחשב הינו הגבוה מבניהם.
* **ציון התלמיד במקצוע יורכב משני מדדים:**
  + **הישגים לימודיים: שיקלול של כל רכיבי ההערכה, לרבות מבחנים, בחנים, עבודות, הערכה חלופית, הכנת שיעורי בית וכדומה.**
  + **נוכחות סדירה בשיעורים: מרכיב הנוכחות מחושב ביחס למספר השעות השבועיות הנלמדות בכל מקצוע, על בסיס חישוב באחוזים.**
* **מרכיב הנוכחות מחושב בהתאם למספר השעות השבועיות הנלמדות בכל מקצוע נקרא "יחידת למידה שבועית". תלמיד שנעדר מעל 2 יחידות למידה שבועיות תופחתנה נקודות מציון הערכה בהתאם לכמות ההיעדרויות.** [**שיטת המנות - על פי חוזר מנכ"ל**](https://teen.kolzchut.org.il/he/%D7%96%D7%9B%D7%95%D7%AA:%D7%94%D7%95%D7%A8%D7%93%D7%AA_%D7%A6%D7%99%D7%95%D7%9F_%D7%91%D7%92%D7%9C%D7%9C_%D7%94%D7%99%D7%A2%D7%93%D7%A8%D7%95%D7%99%D7%95%D7%AA_%D7%9E%D7%A9%D7%99%D7%A2%D7%95%D7%A8%D7%99%D7%9D_(%D7%A9%D7%99%D7%98%D7%AA_%D7%94%D7%9E%D7%A0%D7%95%D7%AA))**.**

1. היעדרות - שיטת המנות: השפעת היעדרות תלמיד על הציון במקצוע**:**

* **השפעת היעדרויות על ציונים:**
  + **ציון התלמיד במקצוע תלמיד שנעדר 20% ייגרעו מציונו 5 נקודות.**
  + **תלמיד שנעדר 25% ייגרעו מציונו 7 נקודות.**
  + **תלמיד שנעדר 30% ייגרעו מציונו 9 נקודות.**
  + **תלמיד שנעדר מעל 30% אינו זכאי לקבל ציון.**
* **היעדרויות מסיורים לימודיים ומפעילות חברתית: פעילות חברתית המתקיימת בביה"ס מהווה חלק בלתי נפרד מתכנית הלימודים בקמפוס. תלמיד שיעדר מפעילות חברתית ירשמו לו חיסורים על פי מערכת השעות באותו יום. היעדרות מפעילות חברתית מהווה הפרת משמעת ופגיעה בציון "חינוך ערכי" בתעודת הסיום.**
* **הקמפוס יכיר בהיעדרויות הבאת כמוצדקות:**
  + **היעדרות בשל שמחה מדרגה ראשונה (יום אחד).**
  + **היעדרות בשל אבל על קרוב מדרגה ראשונה (שבוע אחד).**
  + **היעדרות בשל זימון ללשכת גיוס או מבדק צבאי (יום אחד).**
  + **היעדרות בשל שירות לקהילת בית הספר (באישור מראש).**
  + **היעדרות בשל מילוי תפקידים בקמפוס (באישור מראש).**
  + **היעדרות בשל אימונים/השתתפויות בתחרויות (באישור מראש).**
  + **היעדרות בשל לימודים אקדמיים באישור המוסד (באישור מראש).**
  + **היעדרות בשל מבחן תיאוריה ומבחן מעשי בנהיגה (באישור מראש).**
  + **היעדרות בשל מחלה/אשפוז/בדיקה רפואית (בהצגת אישור מתאים).**
  + **כל היעדרות אחרת שאינה באישור הקמפוס, לא תוצדק.**

1. התנהגות:

* תלבושת **- הגעה ללא תלבושת בית הספר מעל 6 פעמים, תגרום להורדת ציון בהתנהגות (הורדת ציון נוספת בהתנהגות בכפולות של 7).**
* איחורים **- איחור לשיעור מעל 6 פעמים, תגרום להורדת ציון בהתנהגות (הורדת ציון נוספת בהתנהגות בכפולות של 7).**
* אירוע משמעת **- אירוע משמעת ירשם מידית כהפרעה במשוב. מעל 6 הפרעות במשוב, יגרמו להורדת ציון בהתנהגות (הורדת ציון נוספת בהתנהגות בכפולות של 7).**
* אירוע משמעת חריג **- אירוע של שימוש באלימות מילולית, פיסית, דיגיטלית, עישון בשטח הקמפוס, או כל חריגה מהותית מהקוד האתי, יגרמו להורדת ציון מיידית בהתנהגות.**

1. דרכי פניה וטיפול

* **פניה לצוות השכבה:**

1. מורה מקצועי

2. מנטור אישי

3. רכז שכבה/רכז מקצוע/רכז מגמה

* **פניה להנהלת הקמפוס**:

4. **מנהלי הבתים:**

* + - איתמר הדרי, מנהל חטיבת הביניים, בית ז'-ח';
    - אנה ימפולסקי, מנהלת החטיבה התיכונה, בית ט'-י'.
* 5. **אורנה שלי, מנהלת הקמפוס השש שנתי**
* הגעת הורים לקמפוס תתאפשר בתיאום מראש בלבד
* טל' מזכירות הקמפוס: 03-7305885

תלמידים והורים יקרים

הקוד האתי של הקמפוס נוסח וגובש ביום 29.8.24 **בשיתוף מורים, נציגות ההורים ונציגי מועצת תלמידים** והוא מחייב את הקהילה הבאה בשערי בית הספר.

הקפדה על הקוד האתי מאפשרת סביבת למידה נעימה, מכבדת ובטוחה בקמפוס.

בברכת שנת לימודים מוצלחת ופורייה,

צוות הקמפוס הבין­ תחומי

ע"ש נפתלי ידלין